google/wiki40b huggingface dataset:
Suddenly There's a Valley

«Suddenly There's a Valley» er en amerikansk sang med melodi og tekst av Chuck Meyer og Biff Jones. Den ble publisert i 1955.
Sangfen ble en større hit for Gogi Grant. Hennes innspilling ble utgitt av Era Records med katalognummer 1003.
Sangen har også blitt spilt inn på plate av Jo Stafford (Utgitt av Columbia Records med katalognummer 40559, av Julius La Rosa (Utgitt av Cadence Records med katalognummer 1270) og av The Mills Brothers 1. september 1955 (Utgitt av Decca Records med katalognummer 29686).
Edith Piaf spilte inn en franskspråklig versjon, «Soudain une valléé» , på plate, som solgte bedre enn alle tidligere versjoner i Europa.
En tysk verjon ble spilt inn 1. desember 1955 av Vera Lynn under tittelen «Folgen dem Rat deines Herzens». Den ble utgitt i begynnelsen av 1956 på Decca-singlen D 18 172.
Den ble også sunget av The Drifters i 1960.
I 1964 ble sangen fremført av The Kingsmen på gospelalbumet med samme navn.

Norsk versjon

Juul Hansen har skrevet en norsk tekst. På norsk bærer den tittelen «En plass i solen».

Listeplasseringer

En versjon med Petula Clark kom på den britiske singlelisten 26. november 1955 og lå der i ti uker med nummer syv som høyeste plassering.
Jo Staffords versjon kom på den britiske singlelisten 10. desember 1955 og lå der i seks uker med nummer tolv som høyeste plassering
En versjon med Lee Lawrence om på den britiske singlelisten 3. desember 1955 og lå der i fire uker med nummer 14 som høyeste plassering.
På Cash Box Best-Selling Record-listen, hvor alle de amerikanske versjonene var kombinert, nådde sangen en åttendeplass.
The Mills Brothers nådde også Billboard Top 100 med sin versjon, men den ble ikke listet av Cash Box som bestselger.
Gogi Grants versjon nådde Billboard magazines Top 10.
Michael Goodliffe

Biografi

Goodliffe ble født i Bebington, Cheshire, sønn av en prest, og utdannet ved St. Edmund ' s School, Canterbury, og Keble College, Oxford. Han startet sin karriere i Rpertory Theatre i Liverpool før fortsatte ved Royal Shakespeare Company i Stratford upon Avon. Han sluttet seg til den britiske hæren i begynnelsen av den Andre verdenskrig som sekondløytnant i det Kongelige Warwickshire Regiment i februar 1940. Han ble såret i beinet og tatt til fange under slaget om Dunkerque. Goodliffe var feilaktig blitt oppført som drept i aksjon, og endatil hans nekrolog publisert i en avis. Han tilbragte  resten av krigen som fange i Tyskland.
Mens han var i fangenskap produserte  og spilte han (og i noen tilfeller skrev han skuespill og sketsjer for å underholde sine medfanger. Disse omfattet to produksjoner av William Shakespeare's Hamlet, en i Tittmoning , og den andre i Eichstätt der han spilte tittelrollen. Han produserte den første iscenesettelsen av Noël Coward's Post Mortem i Eichstätt. 
Etter krigen gjenopptok han  sin profesjonelle karriere. Så vel som i teater, arbeidet han både i film og TV. Han dukket opp i The Wooden Horse i 1950 og i andre filmer om krigsfanger. Hans mest kjente film ble A Night to Remember  (1958), hvor han spilte Thomas Andrews, RMS «Titanic»s konstruktør. Hans mest kjente TV-serien var Sam (1973-75) hvor han spilte en arbeidsledig kullgraver fra Yorkshire. Han opptrådte også sammen med John Thaw og James Bolam i 1967 i TV-serien Inheritance
Goodliffe led av depresjon og fikk et sammenbrudd i 1976 da han var øvde for en gjenopptagelse av Equus. Han begikk selvmord et par dager senere ved å hoppe fra sykehusets branntrapp, mens han var pasient ved Atkinson Morley Hospital i Wimbledon i London.
Apeplanetens hemmelighet

Handling

Filmen starter der den første slapp. Taylor og Nova er ut i ørkenen på jakt etter flere mennesker. De blir de utsatt for noen mystiske fenomen i «den forbudt sone» og Taylor forsvinner plutselig sporløst mens han undersøker et av dem. I et desperat forsøk på å finne hjelp fortsetter Nova videre ut i ørkenen, og støter etter hvert på en annen astronaut, John Brent. Brent er en kollega av Taylor som var sendt ut i rommet i håp om å finne og redde Taylor og hans mannskap. Brent følger med Nova tilbake til apekolonien hvor han treffer Zira og Cornelius som hjelper også ham med nyttige tips om hvor han kan finne Taylor. Det viser seg at Taylor forsvant i en underjordisk by som består av restene av New York – i år 3955. Byen er befolket av avanserte mennesker med overnaturlige evner og som tilber en atombombe som gud. Samtidig med dette planlegger gorillaene et storstilt angrep på byen.

Popularitet og økonomi

Apeplanetens hemmelighet ble en moderat kommersiell suksess, men innbrakte mindre enn den første. I USA spilte den inn drøyt 19 millioner dollar, ca. halvparten av det den første tjente inn. I følge nettstedet The Numbers ble sett av drøyt 11 millioner i USA og havnet på en 16-plass over de mest innbringende filmene i USA i 1970.
Produksjonskostnadene var på $4,7 millioner.

Anmelderne

Den fikk dårligere mottakelse enn den første filmen, men regnes av mange som den beste av oppfølgerne. Den har fått 38 % på Rotten Tomatoes. Leonard Maltin gav den 2,5 av 4 stjerner.

Annet

For de andre filmene i denne serien, se Apeplaneten (alternativer).
Irazua

Utseende

Stor, mørke, kraftig punkterte biller. Forleggene (protibiae) har tre tenner. Hannen har et langt horn på hodet som er gaffeldelt ytterst, og et framspring på pronotum som også er kløvet ytterst.
Uthulingen i pronotums fremre del, som er typisk for hanner i Oryctini, er ikke særlig påfallende hos denne arten.

Utbredelse

Arten er utbredt i Mellom-Amerika.
Trampe (sykkelheis)

Historie

Prototypen ble oppfunnet og bygd av Jarle Wanvik i 1993. Heisen ble offisielt åpnet 18. august samme år i Brubakken på Bakklandet i Trondheim. I 2010 ble den imidlertid stengt av sikkerhetsgrunner og på grunn av slitasje. Trampe ble deretter demontert i 2012, før en ny og forbedret så dagens lys 1. juni 2013 til en pris av 6,5 millioner kroner, finansiert av Miljøpakken. Trampe er  nå gratis å bruke. Den nye versjonen ble produsert av det franske firmaet Skirail der sykkelheisen markedsføres under varemerket CycloCable etter at Jarle Wanvik i 2008 inngikk et samarbeid med den franske Poma-gruppen.

Bruk

Ved bruk settes høyre fot på startpunktet (venstre fot forblir på sykkelpedalen), og startknappen trykkes inn. Heisen har to hastigheter; én for nybegynnere og én for erfarne brukere. Etter få sekunder dyttes brukeren forover på en fotplate som kommer frem. En vanlig feil blant turister og førstegangsbrukere har vært at de ikke holder høyre ben utstrakt og bøyer seg forover. Dette gjør det vanskelig å holde balansen og kan føre til at de faller av. Dersom noen faller av, vil den fjærbelastede fotplaten forsvinne under bakken.
Mens vi presser citronen

Mens vi presser citronen er en dansk komiserie på fem episoder som gikk på DR2 i 2015. Serien handler om tre par i førtiårene som har en matklubb hvor alt tilsynelatende er lekkert og som det skal være. Serien er skrevet av medvirkende skuespiller Lisbet Wulff og på rollelisten se også Ellen Hillingsø, Rasmus Botoft, Peter Gantzler og Lærke Winther.
Soyombo Linux

Soyombo er en tidligere mongolsk Linuxdistribusjon som er basert på Knoppix og Debian. Distribusjonen var beregnet på den mongolske republikk og hadde full støtte for det mongolske språk og tradisjonelle skriftspråk for mongolsk, deriblant Soyomboalfabetet, Todoskrift og klassisk mongolsk skrift.

En betautgave ble lansert 31. desember 2003.
Selvmordsdører

Selvmordsdører eller jentefangerdører, er humoristiske kallenavn på bildører med hengsling i bakkant. Fordelen med bakhengslede dører er at bilen blir lettere å stige inn i. Ulempen er at døren kan føre til farlige situasjoner om den åpnes i fart siden den vil fange luft og tvinges opp av lufttrykket.
Uttrykket jentefangerdører kommer av at man kunne åpne døren og kjøre forbi en jente og hun havnet da i  bilen. På engelsk har de blitt kalt kidnapping doors, men kalles vanligvis suicide doors.
I dag er denne type dører uvanlig som framdører, først og fremst av sikkerhetsgrunner. Det er ikke helt uvanlig at dagens produsenter designer bakdører som er hengslet bakerst. Opel har satset på bakdører av denne typen på sin Meriva fra modellåret 2010. Dørene låses automatisk så lenge bilen er i bevegelse.
Frokostblanding

Frokostblanding er en betegnelse for fabrikkfremstilte frokostretter som er blandet, pakket og klar for servering, vanligvis ved å tilsette melk eller yoghurt.
Blandingene kan bestå av forskjellige kornsorter, tørket frukt, nøtter, puffet ris og søtning i form av sukker eller honning. Enkelte produkter er beriket med vitaminer. I markedsføringen spilles det ofte på helsefordeler, vektkontroll og for eksempel fiberinnhold. Mange frokostblandinger har svært høyt sukkerinnhold og gir sterk blodsukkerstigning etter inntak.
Vanlige frokostblandinger er müsli og forskjellige typer cornflakes.
Attariya

Attariya er en kommune i Kailalidistriket i Seti vest i Nepal. Kommunen ble etablert 18. mai 2014 ved sammenslåing av Malakheti, Sripur, Beladevipur og Geta Village.
Attariya er porten til det vestlige Nepal. Hovedveiene Mahendra og Bhimdatta møtes i Attariya som er et knutepunkt i regionen. Attraiya ligger om lag 600 km. fra Kathmandu, 15 km.fra Dhangadhi, 40 km. fra Mahendranagar og 120 km. fra Dadeldhura. Busser er det viktigste transportmiddel. Nepals nest største flyplass,Dhangadhi Airport ligger i her. Den trafikkeres av Buddha Air, Yeti Air og Nepal Airlines som har regulære forbindelser med Katmandu.
Attariya har 72 521 innbyggere. Den dominerende kasten er chetree med 22 682 individer, etterfulgt av tharu, en etnisk gruppe med 22 077 individer. Braminene kommer på tredjeplass med 12 315 personer. Dalitene utgjør en betydelig gruppe med sine 10 972 individer, og er er sett på som egen etnisk gruppe. Kjønnsforskjellen er 91 kvinner for 100 menn. Tilsammen er det 13 745 husholdninger med gjennomsnitt 5,27 personer i hver.
Serie A 2008–2009

Serie A 2008–09 var den 77. sesongen av Serie A .
Det begynte 30. august 2008 og var ferdigspilt den 31. mai 2009. 16. mai ble det klart at Inter vant Serie A. Zlatan Ibrahimović ble toppscorer med 25 nål. De nyopprykkede lagene var Chievo, Bologna og Lecce. De lagene som rykket ned i slutten av sesongen var Torino, Reggina Calcio og Lecce.
Adair County (Iowa)

Navn

Fylket er oppkalt etter general og guvernør i Kentucky John Adair.
Krig er gøy

Krig er gøy er en norsk roman utgitt på Kagge Forlag i 2013,skrevet av veteranen og juristen, Kamal Anwar.
Den fikk blandet til positiv omtale i VG.
Vasaloppet 1922

Vasaloppet 1922 ble arrangert den 19. mars 1922, og var første gang Vasaloppet ble arrangert.
Det var kun menn som deltok, og Ernst Alm vant dette løpet. Det var 119 startende, og 117 fullførte.
Fylkesvei 155 (Finnmark)

Fylkesvei 155 (Fv155) i Finnmark går mellom Havøysund og Hallvika i Måsøy kommune. Veien er 880 meter lang.
2019 ble veien del av fylkesvei 889.
Cort Piilsmuget 1

Cort Piilsmuget 1 er en enebolig i gaten Cort Piilsmauet i Bergen sentrum, nær Klosteret. Den er kjent som et kunstnerhjem ettersom forfatteren Amalie Skram, født Alver, (1846–1905) vokste opp her i årene 1846–1864.
Huset ble antagelig bygget i 1835. Familien Alver bodde i Apotekersmuget 2 da Amalie ble født og senere en kort tid i Strandgaten 45 før de bosatte seg i øverste etasje i Cort Piilsmuget 1. Faren Mons Monsen Alver var kjøpmann, og arbeidet seg opp fra å være «kjellermann», det vil si ha forretning i en kjelleretasje, til å ha en ordinær forretning på gateplan i området ved Muren. Hjemmet var, ifølge de fleste biografier, velstelt og preget av foreldrenes sosiale ambisjoner. Faren gikk imidlertid konkurs da Amalie var 17, og reiste til Amerika. Amalie forlovet seg kort tid etter med skipperen Bernt Ulrik August Müller.
Huset er ikke spesifikt nevnt i Skrams få selvbiografiske tekster, men Diesen peker på at flere av hennes romaner henter personer og miljø fra Bergen i Skrams barndom og oppvekst. Hennes barndomsvenn, og ungdoms avstandsforelskelse, Herman Johan Foss Reimers (1843-1928), skrev ned sine minner fra sin oppvekst i Cort Piilsmauet i boken Barndomserindringer fra Bergen.
Huset er i dag i privat eie, og det er ingen bevarte minner eller kulturell tilrettelegging av boligen.
Halsnøy Idrettslag

Fotball

A-laget i fotball for herrer spiller i 5. divisjon. Hjemmekampene spilles på «Nya Myro» fotballbane, som har en kapasitet på om lag 500 tilskuere.
Beichen

Beichen (kinesisk: 北辰区; pinyin: Běichén Qū) er et distrikt i byprovinsen Tianjin i Folkerepublikken Kina. Beicheng har et areal på 478,48 km² og ca. 320 000 innbyggere (2004).

Samferdsel

Kinas riksvei 112, en ringvei som går rundt Beijings byprovins, fører gjennom området.
Kinas riksvei 205 passerer gjennom området. Den begynner i Shanhaiguan og ender opp sør i  Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.
San Mateo (California)

Historie

Byen ligger på området som de spanske kolonistene kalte Rancho de las Pulgas («loppenes ranch» og Rancho San Mateo, områdets eldste historie er dokumentert i arkivene til Mission San Francisco de Asís, også kalt Mission Dolores, som ble grunnlagt i 1776. I 1789 hadde de spanske misjonærene navngitt et indiansk landsby langs Laurel Creek som Los Laureles, eller Laurels. Et kart fra 1835 over ranchen kaller bekken for arroyo de los Laureles. I dag er det meste av dette borte som følge av byutviklingen.
I 1810 var Coyote Point et faststat sted i San Mateo. Fra begynnelsen av 1850-årene begynte noen velstående folk fra San Francisco å bygge sommerhus eller faste bolighus om disse områdene. Selv om det meste av disse etableringene skjedde i det tilstøtende Hillsborough og Burlingame, ble en rekke historisk viktige byggverk ble også oppført i San Mateo.
A.P. Giannini, grunnleggeren av den amerikanske banken Bank of Italy, som senere ble Bank of America, bodde her det meste av livet. Hans store praktbygning Seven Oaks, er listeført i National Register of Historic Places (No.99001181). Denne ligger i 20 El Cerrito Drive, man har nå forfalt da den ikke er blitt bebodd eller vedlikeholdt i flere år..
I 1858 ble Sun Water Station, et stoppested på postruten Butterfield Overland Mail, etablert i San Mateo. Den lå 14,5 km sør for Clarks Station i det som idag er San Bruno like langt nord for den neste stasjonen i Redwood City.
Howard Estate ble bygget i 1859 på høyden som nås av Crystal Springs Road. Parrott Estate ble reist i 1860 i det samme området, noe som ga grunnlag for strid om navnet på høyden, Howard Hill og Parrot Hill. Etter at bilene endret trafikkmønsteret, blir ingen av disse navnene brukt om høyden. Borel Estate ble utviklet nær Borel Creek i 1874. Den har blitt videreutviklet siden slutten av 1900-tallet og brukes som et moderne kontorbygg med butikker.
Eugene J. De Sabla Japanese Teahouse and Garden ble etablert i1894 på 70 De Sabla Road, tegnet av Makoto Hagiwara, som også står bak den japanske hagen i Golden Gate Park in San Francisco. Han sørget for at japanske kunstnere ble sendt til USA for å bygge slike tehuskonstruksjoner. Parsellen ble kjøpt i 1988 av en forretningsmann fra San Francisco Achille Paladini og hustruen Joan, som har restaurert dette. Hagen har hundrevis av ulike planter og en rekke sjeldne trær. En stor koi-dam omgir en øy. Eiendommen ble skrevet inn i National Register of Historic Places i 1992.
Hayward Park, en Queen Anne style-park fra 1880 omgir huset til Alvinza Hayward ble bygget på en 3,2 km² eiendom i San Mateo. Eieindommen, som også har en hjortepark og en hesteløpsbane, ble bygget om til et hotell etter Haywards død i 1904. Det brant ned i en voldsom brann i 1920.
Wimbledon-turneringen 2017 – Singel menn

Wimbledon 2017 – Singel menn ble spilt fra 3. til 16. juli 2017.
Lord Lyon King of Arms

Lord Lyon King of Arms er statsheraldiker og den lavest rangerte riksembedsmann i Skottland. Han er den offisielle faginstans med ansvar for å regulere heraldikken i Skottland. Han er dommer for Lyon Court, den eldste heraldiske domstol som fortsatt er i funksjon. Lord Lyon King of Arms tildeler nye våpenskjold til personer eller organisasjoner, og bekrefter krav på eksisterende våpenskjold ut i fra stamtavler. Han er også ansvarlig for skotske offisielle statsseremonier.
Jelbartisen

Jelbartisen er en isbrem ved kysten av Dronning Maud Land i Antarktis. Den ligger ved Kronprinsesse Märtha Kyst nord for Giæverryggen og er ca. 75 km bred.
Isbremmen er oppkalt etter den australske observatøren John Ellis Jelbart som omkom 24. februar 1951 på Maudheimekspedisjonen, da M29 Weasel beltekjøretøyet han satt i styrtet over kanten av Quarisen. Jelbartisen ble kartlagt første gang på denne ekspedisjonen.
GNU Hurd

Utviklingshistorie

Operativsystemet GNU ble påbegynt i 1984 og utviklet seg raskt. I begynnelsen av 1990-årene, var den eneste store komponenten som manglet kjernen.
Utviklingen av Hurd begynte i 1990.

Arkitektur

Hurd er, i motsetning til majoriteten av Unix-like kjerner, bygget på en mikrokjerne som er ansvarlig for å tilby de mest elementære tjenestene, som å koordinere tilgang til maskinvaren. I teorien ville mikrokjernedesignet tillate at alle enhetsdrivere ble bygget som tjenere som virker i brukernivå, men i dag er de fleste driverne av denne typen fortsatt beholdt inne i GNU Mach, mikrokjernen som benyttes i dag. Det er fordi initielt ville brukernivå-drivere ha lidd av ytelsesproblemer.

Valg av mikrokjerne

Foreløpig bruker Hurd GNU Mach som mikrokjerne, men det gjøres en innsats for å portere Hurd til en mer moderne mikrokjerne. Det har foreløpig ikke blitt tatt noe valg, men mesteparten av Hurd utviklernes tid har gått med til å vurdere Coyotos, særlig siden 2006.

Unix-utvidelser

Et antall tradisjonelle Unix-konsepter blir erstattet eller utvidet i Hurd.
Under Unix, har hvert program som kjører en tildelt brukerid, som vanligvis svarer til brukeren som startet prosessen. Denne identifikasjonen dikterer handlingene som programmet tillates å gjøre. Ingen utenforstående prosess kan ender bruker-id-en til et kjørende program. En Hurd prosess kjører i motsetning under et sett med bruker-id-er, som kan inneholde flere id-er, en eller ingen. En tilstrekkelig privilegert prosess kan legge til og fjerne id-er til andre prosesser. For eksempel er det en passordtjener som kan gi ut id-er i bytte mot et korrekt innloggingspassord.
Når det gjelder filsystemet, kan et passende program skrives som en oversetter for en enkelt fil eller et helt katalog-hierarki. Hver eneste tilgang til den oversatte filen, eller tilene under et hierarki, er faktisk håndtert av programmet. For eksempel kan en filoversetter delegere lese og skrive operasjoner til en annen fil, ikke ulikt en symbolsk lenke i Unix. Effekten av Unix motering blir oppnådd ved å sette opp en filsystemoversetter (ved å bruke «settrans» kommandoen). Oversettere kan også brukes for å tilby tjenester til brukeren. For eksempel tillater ftpfs-oversetteren at en bruker innkapsler en ekstern FTP side i en katalog. Så kan vanlige verktøy som ls, cp og rm benyttes for å manipulere filer på det eksterne systemet. En oversetter som UnionFS tillater en bruker å forene flere kataloger i én, slik at å vise innholdet i den forente katalogen viser innholdet i alle katalogene.
Hurd krever en boot loader som har mulighet for multiboot, slik som GRUB.

Arkitekturen til tjenere

Ifølge Debian dokumentasjonen er det 24 tjenere (18 kjerne-tjenere og 6 filsystem-tjenere) oppkalt som følger:
Hupa

Hupa er en indianerstamme i Hoopadalen i nordvestre California i USA som taler et athabaskisk språk.
Hupas fremste levebrød er laks som de tradisjonelt fanger i triangulære fiskenett og merder.
Hupa bygger sine tradisjonelle hus av redwood og sedertre. De vever sine klær av bjørnegress.
Sjøtenner var deres tradisjonelle betalingsmiddel og smykker. Hupa inngikk i en lang bytteshandelskede der snegleskall, uthulte kanoer og fisk kom fra tolowa via yrok til hupa som betalte med blant annet skinn. Hupa byttet disse varer sammen med salt og korger med shasta som betalte med hjorteskinn og nøtter. Fra wiyot kunde de få reinskinn og tobakk i bytte mot blant annet tauverk.
Tauklatring

Tauklatring er en sport der konkurrenter prøver å klatre opp et hengende tau med bare hendene. Tauklatring praktiseres regelmessig ved World Police and Fire Games, og nyter en renessanse i Frankrike, der konkurranser holdes i kjøpesentre. Entusiaster i Tsjekkia blåste nytt liv i sporten i 1993, og arrangerer nå både lokale og nasjonale konkurranser.

Historie

Tauklatring var tidligere en olympisk øvelse, men ble fjernet etter lekene i 1932. I moderne olympiader arrangert i USA klatret konkurrentene opp et 25 fot (7,62m) tau, men da de ble arrangert i Europa ble et 8m (26,3 fot) tau brukt. I nesten alle konkurranser ble utøvere bedømt ut ifra hastighet, fra sittende stilling på gulvet og med bare bruk av hendene. Men i OL i 1896 ble de rangert ut ifra både tid og stil. I alle etterfølgende OL, fram til lekene i 1932, ble konkurrentene vurdert kun etter hvor lang tid de brukte.
Sjøkaptein

Sjøkaptein er i Norge en beskyttet tittel som innehavere av kompetansesertifikat dekksoffiser klasse 1 i henhold til forskrift om kvalifikasjoner og sertifikater for sjøfolk har enerett til.
Sertifikatet er det høyeste kvalifikasjonsdokument som utstedes til dekksoffiserer og gir innehaveren adgang til å tjenestegjøre på skip uavhengig av bruttotonnasje og fartsområde som ansvarshavende vaktoffiser, overstyrmann og skipsfører.
Tittelen indikerer i så måte kun kvalifikasjonene til innehaver, og betyr dermed ikke nødvendigvis at vedkommende faktisk tjenestegjør som skipsfører. På samme måte trenger ikke en skipsfører nødvendigvis å være sjøkaptein, så lenge det ikke er krav om denne kvalifikasjonen på skipet han tjenestegjør på.
Euderces

Utseende

Forholdsvis små, oftest mørke trebukker med lyse tegninger på dekkvingene. Artene minner overflatisk om maur. Antennene er tynne og noe kortere enn kroppen. Hodet er forholdsvis stort og bredt. Pronotum har rundede sider og er nærmest tønneformet sett ovenfra. Den bakerste delen er markert innsnevret slik at det blir en tydelig "stilk" mellom forkroppen og dekkvingene. Disse er parallellsidige med omtrent rettvinklede "skuldre". Beina er middels lange med klubbeformede lår.

Utbredelse

Slekten er utbredt i Mellom- og Sør-Amerika inkludert Karibia.
Xylonychini

Utseende

Middelsstore oldenborrer, gjerne grønne på farge. Overflatisk minner de om arter i gruppen praktskarabider (Rutelinae).

Utbredelse

Gruppen er utbredt i Australia.
SixAxis

SixAxis (også kjent som SIXAXIS og SixAxis Wireless Controller) er navnet på den offisielle kontrolleren til PlayStation 3. Den fikk navnet etter de tre aksene kontrolleren bruker for å orientere seg om sin posisjon i et rom. Denne funksjonen kom for første gang i denne kontrolleren. Denne ekstrafunksjonen gir spilleren mer følelse av å være i spillet som f. eks. balansere spillfiguren over en line ved å holde kontrolleren i vater.
I tillegg til de seks aksene kontrolleren benytter så er den også trådløs med innebygde oppladbare batterier som holder i omtrent 30 timer i standby modus. Batteriene lades opp av PlayStation 3 konsollen via USB kabler. En annen ny ting ved denne kontrolleren er 4 LED lys i overkant av kontrolleren som viser hvilken kontroller man ha i hånden. Altså om man er spiller 1, 2, 3, 4, 5, 6 eller 7. (Hvis du har nummer fra 5 til 7 blir lysene plusset sammen).
Under Tokyo Game Show høsten 2007 ble DualShock for PlayStation 3 presentert. Denne har de samme funksjonene som SixAxis, men innehar i tillegg en rumblefunksjon. SixAxis vil sakte men sikkert taes av markedet i løpet av 2008 slik at DualShock kan ta over.